b'\n_START_ARTICLE_\nFrizura\n_START_PARAGRAPH_\nFrizura se dobiva oblikovanjem kose. Postoje mnogi na\xc4\x8dini izrade frizura od jednostavnog rezanja \xc5\xa1karama do slo\xc5\xbeenih umjetni\xc4\x8dkih frizura raznih boja i oblika. Oblikovanje frizure mo\xc5\xbee uklju\xc4\x8divati rezanje kose, bojanje, dodavanje ekstenzija, kovr\xc4\x8danje, izradu trajne itd. Prilikom ure\xc4\x91ivanja i odr\xc5\xbeavanja kose, koriste se razna pomagala poput su\xc5\xa1ila za kosu, \xc5\xa1kara, boja za kosu, gela, uvija\xc4\x8da za kosu i dr._NEWLINE_Fizi\xc4\x8dki faktori koji utje\xc4\x8du na izgled frizure su: prirodni tip kose, rast kose, oblik lica i sl. Frizurom se mo\xc5\xbee izraziti stav poput suprostavljanja dru\xc5\xa1tvenim konvencionalnim normama (punk frizura, irokeza), naglasiti pripadnost supkulturi (nulerica kod skinheadsa) ili vjerskoj zajednici (redovni\xc4\x8dke frizure)._NEWLINE_Pojedine pasmine pasa tako\xc4\x91er idu na frizuru i oblikovanje dlake poput pudlica.'